FATÁJ-online __ INNOWOOD pályázatával nyert a PANFA Akkreditált Innovációs Klaszter __
A Monitoring Bizottság pozitívan értékelte az INNOWOOD nevű, osztrák-magyar határtérség fa- és bútoripari kis- és közepes vállalkozóinak hálózati és innovációs együttműködését fejlesztő projektet. A 989.000 EUR [mintegy 300 M Ft] összköltségvetésű (melyből 840.890 EUR [mintegy 260 M Ft] európai uniós támogatás) tervezet fő célja a határtérség nemzetközi versenyképességének erősítése, az innovációt ösztönző környezet megteremtésének fókuszával.
A résztvevő partnerek:
PANFA Akkreditált Innovációs Klaszter/Effix-Marketing Kft. (HU) (Lead Partner)
ERFARET Erdő- és Fahasznosítási Tudásközpont Nonprofit Kft. (HU)
HCS Holzcluster Steiermark GmbH (AT)
IITF Institut für Innovations- und Trendforschung (AT)
FHB Fachhochschule Burgenland GmbH (AT)
- kutatás; szegmentálás;
- start-upok ösztönzése;
- K+F+I-n alapuló, társadalmi trendekre választ adó, közös innovatív bútoripari és faépítészeti termékek fejlesztése nem csak a vállalkozások, hanem egyetemi szakirányú hallgatók és oktatók bevonásával;
- online értékesítési rendszer kidolgozása a KKV-k új piacokon való közös megjelenésének céljával.
Az osztrák-magyar határtérség fa- és bútoripari kis- és közepes vállalkozóinak hálózati és innovációs együttműködésére irányuló InnoWood projekt 2017. május 1-én indul hivatalosan, szerződéskötésre ősszel kerül sor.